אה"מ דיימונד (D34)

אה"מ דיימונד (באנגלית: HMS Diamond, סימול צי D34) היא משחתת הצי המלכותי הבריטי, אחת משש המשחתות מסדרה 45 (דארינג). אה"מ דיימונד הייתה המשחתת השלישית מסדרת דארינג, היא נבנתה במספנות BAE סיסטמס בגובן (גלאזגו) על נהר הקלייד מפברואר 2005 עד שהושקה בנובמבר 2007. ביולי 2010 הושלמו בדיקות הכשירות שלה ובספטמבר היא הגיעה לנמל הבית שלה בבסיס הצי המלכותי בפורטסמות', כאשר ב-6 במאי 2011 נכנסה רשמית לשירות והחלה בשלב בדיקות כשירות של הצי המלכותי. ביולי 2011 הפכה למבצעית. בקיץ 2012, לאחר שלקחה חלק בחגיגות יובל היהלום למלכות אליזבת השנייה נשלחה להצבה מבצעית הראשונה כחלק מנוכחות הצי הבריטי במפרץ הפרסי. במהלך 2021 צוותה אה"מ דיימונד לקבוצת התקיפה של נושאת המטוסים אה"מ קווין אליזבת (R08) בסיור במזרח הרחוק. בנובמבר 2023, עם התגברות המתיחות באזור נתיב הסחר בים סוף והתגברות תקיפות כוחות החות'ים כנגד כלי שיט צבאיים ואזרחיים, נשלחה דיימונד לגזרה והצטרפה לאה"מ לנקסטר (F229) שסיירה באזור. ב-16 בדצמבר הצליחה דיימונד ליירט כלי טיס בלי מאויש ששוגר על ידי החות'ים כלל הנראה לעבר כלי שיט אזרחי, היה זה יירוט כלי הטיס אויב הראשון שבוצע על ידי כלי שיט של הצי הבריטי מאז מלחמת המפרץ. יומיים לאחר מכן, הוקם כוח משימה רב-לאומי תחת הנהגת ארצות הברית והחל מבצע שומר השגשוג, אה"מ דיימונד הצטרפה לשלוש משחתות מצי ארצות הברית ופריגטה צרפתית במשימה להרתיע ולהגן על נתיב הסחר מפני תקיפות חות'ים נוספות. ב-1 בינואר 2024 דיווח בה"טיימס" הבריטי כי בריטניה נערכת להצטרף לארצות הברית, ואולי למדינה אירופית נוספת, ולתקוף בטילים יעדים של המורדים החות'ים, בים או בתימן עצמה. גורם בממשלה בלונדון מסר לעיתון כי "המתקפה המתוכננת עשויה לכלול שימוש במטוסי קרב של חיל האוויר המלכותי או במשחתת "דיימונד" שכבר פועלת בים האדום ויירטה מוקדם יותר החודש כטב"ם ששיגרו החות'ים". הדיימונד כוללות את מערכת ההגנה האווירית PAAMAS (הנקראת בשירות בריטי "צפע ים"), זו מורכבת ממערכות המכ"ם SAMPSON (אנ') ומערכת S1850M המסוגלות לזהות מאות מטרות אוויריות בטווח של עד 400 ק"מ. מבחינת תקיפת מטרות אוויריות, היא כוללות את מערכת השיגור האנכי "סילבר" עם עד 48 טילי אסטר 15 (טווח 1.7 - 30 ק"מ) ואסטר 30 (טווח 3 - 120 ק"מ). בנוסף, כוללות המשחתת שתי מערכות שיגור טילי ים-ים הרפון (כל מערכת שיגור עם ארבעה טילים) כנגד מטרות ימיות. חימוש נוסף המותקן עליה כולל תותח ימי 4.5 אינץ' (קוטר 113 מ"מ) סימן 8 תוצרת BAE עם טווח של 27.5 ק"מ, זוג תותחים אוטומטים נגד מטוסים "אורליקון" 30 מ"מ, זוג מערכות הגנה פלנקס, זוג מקלעי M134 מיניגאן ושישה מקלעי מאג. בירכתי הדיימונד מנחת למסוק ימי עם תא פנימי לאחסון כלי הטיס, היא מסוגלת לשאת מסוק אחד מסוג AW101 "מרלין" (מסוק רב-תכליתי\לוחמה נגד צוללות), או זוג מסוקי AW159 "ויילדקט" (סיור\לוחמה ימית\חילוץ והצלה). המנחת עצמו מסוגל לשמש גם מסוק בואינג CH-47 צ'ינוק לפי הצורך. טילים: מערכת ההגנה האווירית "צפע ים" עם עד 48 טילי אסטר 15 ו-30 (טווח עד 120 ק"מ) 2 x משגרי טילי ים-ים הרפון (8 טילים סה"כ) תותחים: 1 × תותח ימי 4.5 אינץ' (BAE) 2 × תותח אורליקון 30 מ"מ 2 × תותח פלנקס 2 × M134 מיניגאן ו-6 × מקלעים לשימוש כללי אמצעי גילוי: מכ"מי פיקוח אוויר SAMPSON ו-S1850M 3 × מכ"מים (E/F Band ו-I Band) מערכת ניווט אוויר (AHRS) מערכת בקרת אש אלקטרו-אופטית (EOGCS) מערכת ניתור מכ"מים סונאר EDO MFS-7000 מסוקים: 2 × AW159 ויילדקט או 1 × AW101 מרלין מדיה וקבצים בנושא אה"מ דיימונד בוויקישיתוף אודות הדיימונד באתר Sea Forces. אתר האינטרנט הרשמי של אה"מ דיימונד (באנגלית) אה"מ דיימונד, ברשת החברתית אקס (טוויטר) ‏Destroyer launches on the Clyde, ‏27 בנובמבר 2007, אתר BBC News. Emily Atkinson, ‏‏HMS Diamond: British warship shoots down suspected attack drone in Red Sea, ‏16 בדצמבר 2023, אתר BBC News. Kate Tringham, ‏‏HMS Diamond joins new international task force to protect shipping in the Red Sea, ‏21 בדצמבר 2023, אתר Janes.com. ניר כהן, שרון כידון, דיווח: התוכניות האמריקניות למתקפה על החות'ים, באתר ynet, 1 בינואר 2024